Inligting versoek ná drie in tref-en-trap omkom(Argieffoto: WCHEMS/Twitter) Die polisie in die Vrystaat is op soek na verdagtes wat Donderdag op die R59 naby Caltex in Vaalpark betrokke was in ŉ tref-en-trap ongeluk. Sers. Josephine Rani, woordvoerder van die polisie, sê drie mense is dood ná hulle Donderdag omstreeks 18:00 deur ŉ onbekende voertuig getref is. “Die polisie versoek enigiemand met inligting of wat die ongeluk sien gebeur het, om sers. Chrissie Van der Linde te kontak by 082 690 5891.”